Norges Rederiforbund

mini|Inngangspartiet til Norges Rederiforbund i Oslo, med bronsedører og relieff av Asbjørg Borgfeldt.
Norges Rederiforbund er ein arbeidsgjevar- og interesseorganisasjon for norske reiarlag og offshoreselskap. Forbundet har kring 140 medlemmar (2018). Organisasjonen held til i det prisbelønte bygget Redernes hus i Rådhusgata 25 i Oslo. Harald Solberg er administrerande direktør og Lasse Kristoffersen er president (2018-2020). 

 Historie 
Organisasjonen vart stifta 15. september 1909 i Kristiania, under namnet Norges Rederforbund, og skiftet til sit noverande namn i 1984. Den første presidenten i forbundet var Christian Michelsen. Organisasjonen spelte ei viktig rolle i forhandling av fraktavtaler med Storbritannia under første verdskrigen og andre verdskrigen og fleire av medlemmane til forbundet var drivande i organiseringa av Nortraship.

 Verksemd 
Dei viktigaste arbeidsområda til forbundet er nasjonal og internasjonal næringspolitikk, arbeidsgjevarspørsmål, kompetanse og rekruttering, miljø og innovasjon og dessutan tryggleik til sjøs. Reiarforbundet si verksemd skjer i nær kontakt med næringa. Organisasjonen vert leia av medlemsvalde styre og råd og ein viktig del av verksemda skjer gjennom grupper og utval.

Medlemsføretaka er representert i fem grupper: Deep Sea, Short Sea, Gruppe for undervassentreprenørar (GUE), Gruppe for offshoreentreprenører (GOE) og Gruppe for offshore service selskap (GOS). Rederiforbundet har tette band til Den Norske Krigsforsikring for Skib, som held til i same kontorbygning og som har vore ei viktig økonomisk støtte gjennom mange tiår.

Noreg er den femte største skipsfartsnasjonen i verda i 2018 målt i flåteverdi. Den norskkontrollerte utanriksflåten tel 1788 skip per 1. juli 2018. Av desse er 615 registrert i NIS, 184 i NOR, medan 989 skip seglar under utanlandsk flagg. Norske reiarar i utanriksfart hadde ein samla omsetnad i 2017 på 213 milliardar kroner, ein nedgang frå 224 milliardar kroner året før.

Den maritime næringa i Noreg er ei global kompetansenæring med ein sterk posisjon i marknader over heile verda. Noregs leiande posisjon i næringa er skapt gjennom kontinuerleg innovasjon og fornying.

 Miljø 
Den ambisiøse miljøvisjonen til Rederiforbundet er at norsk skipsfart og offshore entreprenørverksemd ikkje skal ha miljøskadelige utslepp til sjø eller luft. Ei av målsetjingane til forbundet er at klimagassutsleppa til skipsfarten skal regulerast gjennom eit internasjonalt regelverk, høvesvis administrert av IMO.

 Arbeidsgjevarorganisasjon 
Som arbeidsgjevarorganisasjon er Norges Rederiforbund ansvarleg for lønsforhandlingar og etablering av tariffavtaler for norske og utanlandske sjøfolk på skip i NIS og NOR, og for offshorevirksomheten. Forbundet ivaretar arbeidsgjevarforholda til medlemmane òg gjennom kontakt og påverknad av norske og utanlandske styresmakter, og deltek i internasjonale organisasjonar som EU, ILO og IMO.

 Internasjonalt samarbeid 
Den norske maritime næringa er global, med sterke posisjonar i marknader verda rundt. Noreg er enno ei av dei største skipsfartsnasjonane i verda, og ein av svært få med eit komplett maritimt miljø. Maritim næring er Noregs nest største eksportnæring og hadde ei samla verdiskaping i 2017 på nærare 140 milliardar kroner og 90 000 personar sysselsett i Noreg.

Forutan å samarbeida med dei norske maritime skulane, frå vidaregåande til høgare nivå, drivast det òg fleire aktivitetar internasjonalt for å sikra tilgjenge og kvalitet på utanlandske mannskap og offiserar som tenestegjer på norskkontrollerte skip. Alle potensielle rekrutteringsland vert vurdert, og dei viktigaste landa i dag er Filippinene, Kina og Russland. Her har Norges Rederiforbund aktivitetar av ulik grad.

 Presidentar 

 1909 – Christian Michelsen
 1912 – Gunnar Knudsen
 1915–1918 – Ambortius Olsen Lindvig
 1921–1924 – Gustav Henriksen
 1924–1927 – Hans Westfal-Larsen
 1933–1936 – Fredrik Odfjell
 1937–1940 – Christian Wegner Haaland
 Hakon Magne Valdemar Wrangell
 …
 Thomas S. Falck
 1954–1957 – Lars Usterud Svendsen
 1960 – Jørgen Jahre
 1974–1975 – Halfdan Ditlev-Simonsen jr.
 …
 1979 – Nils Werring jr.
 1981 – Fridtjof Lorentzen
 1983 – Atle Jebsen
 1984–1985 - Wollert August Hvide
 1986–1988 – Peter T. Smedvig
 1988–1989 – Nils Jørgen Astrup
 1990–1992 – Jens Ulltveit-Moe
 1992–1994 – Rolf Westfal-Larsen
 1994–1996 – Westye Høegh
 1996–1998 – Per Sævik
 1998–2000 – Bjørn Sjaastad
 2000–2002 – Leif Terje Løddesøl
 2002–2004 – Terje J. K. Andersen
 2004–2006 – Johan G. Hvide
 2006–2008 – Trygve Seglem
 2008–2010 – Elisabeth Grieg
 2010–2012 – Thor Jørgen Guttormsen
 2012–2014 – Trond Kleivdal
 2014–2016 – Lars Peder Solstad
 2016–2018 - Hans Olav Lindal

 Kjelder 

Denne artikkelen bygger på «Norges Rederiforbund» frå ,  den 30. juli 2020.  

Historie En reise i Rederiforbundets historie , Norges Rederiforbund, besøkt 2010-10-09, «ut innbydelse til sine kolleger om å etablere Norges Rederforbund. Etter at det var sikret tilslutning fra halvparten av landets tonnasje, ble det innkalt til konstituerende møte 15. september 1909 på Kristiania Internasjonale Sjømandshjem – som forunderlig nok lå i Rådhusgaten 25.[…] Den formelle sammenslutning fant sted ved inngangen til 1984 under navnet Norges Rederiforbund. Samtidig ble arbeidsgiveravdelingene slått sammen til Arbeidsgiverforeningen for Skip og Offshorefartøyer (ASO).»

 Bakgrunnsstoff 


Kategori:1909 i Noreg
Kategori:Skipingar i 1909
Kategori:Norske arbeidsgjevarforeningar